Γιάννης Γιαννιώτας

Ο Γιάννης Γιαννιώτας (Νεοχώρι Χαλκιδικής, 29 Απριλίου 1993) είναι Έλληνας διεθνής ποδοσφαιριστής, ο οποίος αγωνίζεται ως επιθετικός στον Απόλλων Σμύρνης. Είναι γνωστός για τον πολύ καλό χειρισμό της μπάλας, την ταχύτητα και την εκρηκτικότητά του.

Συλλογική καριέρα

Άρης Θεσσαλονίκης
Ξεκίνησε την καριέρα του από τα τμήματα υποδομής του Άρη και το 2011 ο τότε προπονητής της ομάδας, Μίχαλ Πρόμπιερζ τον προώθησε στην πρώτη ομάδα, με την οποία πραγματοποίησε το ντεμπούτο του στις 5 Νοεμβρίου του ίδιου έτους, σε έναν αγώνα με αντίπαλο τον Ολυμπιακό. Πέτυχε το πρώτο του τέρμα με τον Άρη, στη δεύτερη μόλις εμφάνισή του με την ομάδα της Θεσσαλονίκης, εναντίον του ΟΦΗ, όπου έλαβε το βραβείο του πολυτιμότερου παίκτη της 10ης αγωνιστικής του πρωταθλήματος (2011-12), ενώ σημείωσε ακόμη ένα γκολ, αυτή τη φορά με αντίπαλο τον Λεβαδειακό, το οποίο και αναδείχτηκε ως το καλύτερο της 4ης αγωνιστικής. Η επόμενη περίοδος (2012-13), τον βρήκε βασικό και αναντικατάστατο στην ενδεκάδα του συλλόγου, με 26 συμμετοχές και 5 γκολ στο πρωτάθλημα.

Φορτούνα Ντύσσελντορφ
Στις 23 Ιουνίου 2013 η Φορτούνα Ντύσσελντορφ ανακοίνωσε την απόκτησή του για τα επόμενα τρία χρόνια, όμως έναν χρόνο αργότερα, τον Αύγουστο του 2014, παραχωρήθηκε με τη μορφή δανεισμού για έναν χρόνο στον Αστέρα Τρίπολης.

Ολυμπιακός
Στις 17 Ιουνίου 2015, στην καλοκαιρινή μεταγραφική περίοδο, ο Ολυμπιακός ανακοίνωσε την απόκτησή του, όμως έξι μήνες αργότερα, τον Ιανουάριο του 2016, παραχωρήθηκε ως δανεικός στον ΑΠΟΕΛ.

Ρεάλ Βαγιαδολίδ
Το καλοκαίρι του 2017 παραχωρήθηκε ως δανεικός για έναν χρόνο στην ισπανική Ρεάλ Βαγιαδολίδ.

Α.Ε.Κ.
Στις 29 Αυγούστου 2018, στην καλοκαιρινή μεταγραφική περίοδο, η Α.Ε.Κ. ανακοίνωσε την απόκτησή του για τα επόμενα τρία χρόνια .

Άπόλλων Σμύρνης
Έπειτα, από ένα ατυχές πέρασμα με τα χρώματα της Κυπριακής ομάδας του Απόλλων Λεμεσού, ο Γιάννης Γιαννιώτας επέστρεψε πίσω στην Ελλάδα (4 Ιανουαρίου 2022) για να ενισχύσει το έργο της ομάδας του Απόλλωνα Σμύρνης.

Διεθνής καριέρα 
Έχει αγωνιστεί σε όλες τις μικρότερες εθνικές ομάδες της Ελλάδας. Συγκεκριμένα, έχει διατελέσει διεθνής στις εθνικές ομάδες Παίδων, Νέων (της οποίας υπήρξε βασικό στέλεχος στην πορεία μέχρι τον τελικό του ευρωπαϊκού πρωταθλήματος το 2012) και Ελπίδων, ενώ τον Μάρτιο του 2015 κλήθηκε από τον Σέρχιο Μαρκαριάν στην Ανδρών, με την οποία πραγματοποίησε το ντεμπούτο του στις 29 του ίδιου μήνα, στην εκτός έδρας αναμέτρηση εναντίον της Ουγγαρίας (0-0) για τα προκριματικά του Euro 2016.

Παραπομπές

Εξωτερικοί σύνδεσμοι 

Η καριέρα του Γιάννη Γιαννιώτα στο soccerway.com
Το προφίλ του Γιάννη Γιαννιώτα στο www.transfermarkt.co.uk
Ο Γιάννης Γιαννιώτας στο epo.gr

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Άρη Θεσσαλονίκης
Ποδοσφαιριστές Φορτούνα Ντύσσελντορφ
Ποδοσφαιριστές Αστέρα Τρίπολης
Ποδοσφαιριστές Ολυμπιακού Πειραιώς
Ποδοσφαιριστές ΑΠΟΕΛ
Ποδοσφαιριστές Ρεάλ Βαγιαδολίδ
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδος
Ποδοσφαιριστές Α΄ κατηγορίας Κύπρου
Ποδοσφαιριστές 2. Μπουντεσλίγκα
Ποδοσφαιριστές Σεγούντα Ντιβιζιόν
Ποδοσφαιριστές Αθλητικής Ένωσης Κωνσταντινουπόλεως
Έλληνες ποδοσφαιριστές στο εξωτερικό
Ξένοι ποδοσφαιριστές στη Γερμανία